

**NJOFTIM**

**shpallje publike për qiradhënie**

|  |  |  |  |  |  |
| --- | --- | --- | --- | --- | --- |
| **Njësia Nr.** | **Emri i Ndërmarrjes Shoqërore** | **Emërtimi** | **Vendndodhja e asetit-pronës (Adresa)** | **Sipërfaqja m2** | **Qiradhënie e mujore/vjetore** |
| Njësia 1 | MIT039 NSH Lux | NSH Lux Lokali Afarist 8 Mars (pjesa 2/4) | Rr. Kralja Petra I, nr. 9, (kompleksi banesor Berilje) Mitrovicë Veriore | 40 m2 | Qiradhënie Mujore |
| Njësia 2 | MIT039 NSH Lux | NSH Lux Lokali Teslla | Rr. Kralja Petra I, (kompleksi banesor Berilje), Mitrovicë Veriore | 125 m2 | Qiradhënie Mujore |
| Njësia 3 | PRN011 NSHBQ Drenica | Toka dhe Objekti i Mekanikëve. Objekti ka 155 m² ndërsa oborri ka 1245 m². | Rr. Adem Jashari pn, Çikatovë e re, Drenas/Gllogoc | 14 ari  1400 m2 | Qiradhënie Mujore |
| Njësia 4 | MIT087 NSH Trepça Commerce | Lokali (pjesa) në ndërtesën-soliteri i kuq, pn, Soliter nr. 1, Mitrovicë e veriut | Rr. Kralja Petra I, Mitrovicë Veriore | 58.4 m2 | Qiradhënie Mujore |
| Njësia 5 | MIT002 KB Agrokultura | KB Agrokultura lokali afarist Mishtorja 1 | Rr. Xhafer Deva pn, Mitrovicë jugore | 40 m² | Qiradhënie Mujore |
| Njësia 7 | MIT051 NSH Unverzal | Univerzal tokë komerciale -parcela nr. 2593-2 në Jarinje | Fshati Jarinje, Leposaviq, afër Stacionit të trenit në Jarinje | 291 m² | Qiradhënie Mujore |
| Njësia 8 | MIT051 NSH Unverzal | Univerzal tokë komerciale dhe objekt -parcela nr. 1912-0 në Jarinje | Fshati Jarinje, Leposaviq | 1985 m²  (objekt 130 m2) | Qiradhënie Mujore |
| Njësia 9 | MIT051 NSH Unverzal | Univerzal tokë komerciale -parcela nr. 456-2 në Kijevcice | Fshati Kijevcice, Leposaviq | 300 m² | Qiradhënie Mujore |
| Njësia 10 | MIT051 NSH Unverzal | Univerzal tokë komerciale dhe objekt -parcela nr. 2838-2 në Dren | Fshati Dren, Leposaviq, afër rrugës Leposaviq-Leshak | 325 m²  (objekt 41 m2) | Qiradhënie Mujore |
| Njësia 11 | MIT055 NSH KB Leposaviq | KB Leposaviq tokë - parcela nr. 1621-0 në Trebice. Objekti me sipërfaqe prej 38 m2 është i dëmtuar-pa kulm. | Fshati Trebice, Leposaviq | 900 m² | Qiradhënie Mujore |
| Njësia 12 | MIT095 NSH Stacioni i Veterinës Leposaviq | Tokë dhe objekt – parcela nr. 1621-0 në Soçanicë | Fshati Soçanicë, Leposaviq | 910 m²  (objekt 148 m2) | Qiradhënie Mujore |
| Njësia 13 | MIT056 NSH Vijak Bërnjak | NSH Vijak ndërtesa prodhuese – fabrika – pjesa e parcelës nr. 00876-0 në Brnjak | Fshati Brnjak, Zubin Potok | 3659 m²  (objekt 1553 m2) | Qiradhënie Mujore |
| Njësia 14 | MIT082 NSH Trepça Standard | Tokë dhe objekt - parcela nr. 01349-0 në Banjskë | Fshati Banjskë, Zveçan | 729 m²  (objekt 729 m2) | Qiradhënie Mujore |

**Kushtet e përgjithshme:**

1. Periudha e Qiradhënies është deri në 1 vit me mundësi vazhdimi gjithashtu edhe ndërprerje për shkaqe të privatizimit ose çështjeve tjera relevante. Për shfrytëzim komercial aplikohet qiraja mujore kurse për shfrytëzim bujqësor aplikohet qiraja vjetore.
2. Qiramarrësi potencial duhet ta paguaj me një këst shumën që është e barabartë me shumën pagesës së qirasë për një muaj menjëherë pas nënshkrimit të kontratës apo për shfrytëzim bujqësor shumën sezonale/vjetore menjëherë pas nënshkrimit të kontratës;
3. Ofertat për qiradhëniet komerciale apo mujore duhet të dorëzohen nga personat juridik apo përfaqësuesit e tyre për secilën njësi veç e veç. Ndërsa, ofertat për qiradhëniet bujqësore mund të dorëzohen edhe nga personat fizik për secilën njësi veç e veç.
4. Ofertat duhet të dorëzohen personalisht apo në rast që dorëzohen  në emër të qiramarrësit pala duhet ta ketë autorizimin e noterizuar tek noteri.
5. Ofertat duhet të dorëzohen në zarf të mbyllur (një zarf - një ofertë për një njësi) në Zyrën Rajonale të AKP-së në Mitrovicë.
6. Në zarf (jashtë) duhet të specifikohet: nr. i Njësisë, emri i NSh-së dhe vendndodhja e asetit.
7. Në rastet e qiradhënies mujore në vlera 300 Euro e më lartë, para nënshkrimit të kontratës do të kërkohet nga ofertuesi fitues të sjellë garancionin financiar me kohëzgjatje për 13 muaj me vlerën e mbulueshmërisë për 6 (gjashtë) qira mujore (vlera totale e 6-shtë qirave mujore).
8. Për dorëzimin e ofertës duhet të përdoret Formulari adekuat për Dorëzim të Ofertës, formulari për qiradhënie vjetore (për toka bujqësore) dhe formulari për qiradhënie mujore (për qiradhënie komerciale), të cilët formularë mund të merren në Divizionin e Zyrës Rajonale të AKP-së, apo të shkarkohen nga ueb-faqja: [**www.pak-ks.org**](http://www.pak-ks.org). Nëse nuk përdoret forma adekuate e ofertimit, ofertuesi do të diskualifikohet.
9. Kriteri për përzgjedhjen e ofertuesit fitues të njësive përkatëse do të jetë çmimi i ofertës më të lartë.
10. Ofertat do të pranohen në datën **14.07.2025** prej orës **10:00 - 12:0**0 në zarf të mbyllur për secilën njësi veç e veç.
11. Zarfet do të hapen publikisht në Divizionin e Zyrës Rajonale të AKP-së në Mitrovicë me datë datën **14.07.2025** nga ora **12:15.**
12. Ofertat përmes faksit nuk do të pranohen.
13. Sipërfaqet e prezantuara më lartë janë të përafërta dhe të dhënat më të sakta me ortofoto mund të merren në Zyrën Rajonale të AKP-së në Mitrovicë .
14. Të dhënat e detajuara për pronat lëndë e ofertës mund të merren në Divizionin e Zyrës Rajonale të AKP-së në Mitrovicë, Rr. Lah Nimani nr. 36 (afër Palestrës së Sporteve), Mitrovicë; në telefonin: +383 (28) 534 690 apo në e-mail adresën: **info@pak-ks.org**
15. Kjo shpallje përpos që do të publikohet në media në gjuhën Shqipe dhe Serbe në Kosovë do të publikohet edhe në ueb faqen zyrtare të AKP-së;
16. Në çmimin e ofertës totale duhet të përfshihen të gjitha tatimet e aplikueshme në Kosovë, përfshirë edhe TVSH 18%, etj.
17. Ne ato raste kur ekzistojnë dy oferta të njëjta, çështja rregullohet që ofertuesi i parë për nga koha, ka përparësi.

**Pagesa e Qiramarrjes:**

Ofertuesit fitues është i obliguar që të paguaj shumat me pagesa të rregullta paraprake mujore, duke filluar me pagesën e parë të caktuar në fillimin e kësaj Kontrate të Qirasë, dhe, deri në masën që është e zbatueshme, me pagesa mujore në vijim, të caktuara në të njëjtën ditë të muajit vijues, (apo më herët në rast se data e pagesës së parë apo ndonjë pagesë tjetër mujore rastis të jetë ndonjë festë publike.

**Dispozita të përgjithshme:**

Asetet e listuara të këtyre njësive të paraqitura më lartë ofrohen për dhënie me qira “ashtu siç janë” dhe “ku janë”. Ofertuesit kanë përgjegjësinë të verifikojnë përshkrimin dhe kushtet aseteve (gjendjen faktike) dhe AKP respektivisht Autoriteti i Likuidimit i NSh-ve përkatëse do të konsiderojë se ofertuesit kanë dijeni të mjaftueshme në lidhje me pronat e ofruara për qiradhënie dhe nuk do të jenë përgjegjës për ndonjë pengim të posedimit-shfrytëzimit eventual.

**Ofertuesit me ndalesë ofertimi:**

• Personat fizik apo juridik të cilët kanë uzurpuar paluajtshmërinë në pronësi shoqërore, ndaj të cilëve Agjencia apo NSh -ja ka iniciuar procedurë gjyqësore për lirimin e pronës dhe kompensimin e dëmeve eventuale;

• Personat fizik dhe juridik që: (i) nuk i kanë respektuar kushtet e ndonjë kontrate të lidhur me Agjencinë ose me çfarëdo ndërmarrje që administrohet nga Agjencia (ekzistenca dhe natyra e atij mosrespektimi do të përcaktohet nga Agjencia sipas zgjedhjes së saj), (ii) kanë borxh ose gjobë të pashlyer ndaj Agjencisë ose ndonjë ndërmarrje që administrohet nga Agjencia, (iii) personat fizik ose juridik të cilët nuk kanë paguar gjobat e caktuara nga Agjencia ose që i nënshtrohen ndonjë kërkesëpadie ose kontesti (pa marrë parasysh nëse çështja e tillë është ngritur në gjykatë apo tjetërkund);

**Ofertat do të pranohen në datën 14.07.2025 prej orës 10:00 - 12:00**

**në zarf të mbyllur për secilën njësi veç e veç në:**

**Divizioni i Zyrës Rajonale të AKP-së në Mitrovicë**

**Tel: 383 (28) 534 690**

**Adresa: Rr. Lah Nimani nr. 36 (afër Palestrës së Sporteve), Mitrovicë**

**e-mail:** [**info@pak-ks.org**](mailto:info@pak-ks.org); [**www.pak-ks.org**](http://www.pak-ks.org)